આવકવેરા ધારાની કલમ ૪૪એબી હેઠળ વાર્ષિક રૃા. ૧ કરોડથી વધુનું ટર્નઓવર ધરાવતી અને ચાર્ટર્ડ એકાઉન્ટન્ટ મારફતે હિસાબો ઑડિટ કરાવીને તેની નકલ આવકવેરા ખાતામાં જમા આપવાની જોગવાઈ હેઠળ આવતી કંપનીઓને આગામી ૩૦મી નવેમ્બર સુધીમાં તેમનું રીટર્ન ફાઈલ કરવાની છૂટ આપી છે. આ કંપનીઓએ ફોર્મ ૩સીડીમાં તેમના ઑડિટેડ એકાઉન્ટના રિપોર્ટ સાથે રીટર્ન ફાઈલ કરવાના છે. જોકે ૩૦મી સપ્ટેમ્બરથી જેટલું મોડું રીટર્ન ફાઈલ કરશે તે કંપનીઓને વેરાની રકમ પર મહિને એક ટકાના દરે વ્યાજ પણ જમા કરાવવું પડશે. બીજા શબ્દોમાં કહીએ તો ૩૦મી સપ્ટેમ્બર પછી એક દિવસ પણ મોડું રિટર્ન ફાઈલ કરનારી કંપનીને તેમની વેરાની રકમ પર એક મહિના માટે માસિક એક ટકાના દરે વ્યાજ ચૂકવવું પડશે. નવેમ્બર મહિનાની પહેલીએ રિટર્ન ફાઈલ કરનારાઓએ બેેે મહિનાનું બે ટકા વ્યાજ ચૂકવવું પડશે.